Den er en krypende eller klatrende plante som kan bli opptil 5 m. Stammen har krumme torner med ganske stor avstand. De eviggrønne bladene er læraktige, blanke og uten hår. Blomstene er hvite og sitter i klaser på tre–sju. Arten vokser i åpen skog og krattvegetasjon. Den er utbredt i nesten hele middelhavsområdet, men mangler mange steder i Nord-Afrika og i de østlige delene.